《示舵师》
宋代·武衍

不拘早晚过长桥，要泊桥边踏巨鳌。
无月色时方得睡，有梅花处必停篙。
不逢水活鱼休买，才见溪清米便淘。
到得旗亭须报我，落帆相与醉村醪。

作者简介：武衍，字朝宗，原籍汴梁（今河南开封），南渡后寓临安（今浙江杭州）清湖河。所居有池亭竹木之胜，命曰适安。有《适安藏拙馀稿》、《适安藏拙乙稿》。理宗淳祐元年（一二四一）自序其集。事见《南宋古迹考》卷下。　武衍诗，以顾氏读画斋《南宋群贤小集》本为底本，新辑集外诗附于卷末。